## Pravilnik o numeriranju i adresiranju u javnim telekomunikacijama i plaćanju naknade

### NN 85/2001 (2.10.2001.), Pravilnik o numeriranju i adresiranju u javnim telekomunikacijama i plaćanju naknade

# MINISTARSTVO POMORSTVA, PROMETA I VEZA

1451

Na teme­lju članka
43. stavka 2., članka 44. stavka 3. i članka 48. stavka 2. i 3. Zakona o
telekomunikacijama (»Narodne novine«, br. 76/99, 128/99 i 68/01), ministar
pomorstva, prometa i veza donosi

## PRAVILNIK

### O NUMERIRANJU I ADRESIRANJU U JAVNIM TELEKOMUNIKACIJAMA I PLAĆANJU NAKNADE

I. OPĆE ODREDBE

*Sadržaj Pravilnika*

Članak 1.

Ovim se Pravilnikom
propisuju način i uvjeti za dodjelu i uporabu brojeva i adresa u javnim
telekomunikacijama, uvjeti za oduzima­nje dodije­ljenih brojeva i adresa, način
plaća­nja i visina naknade za uporabu brojeva i adresa te obveza izrade Plana
numerira­nja i Plana adresira­nja.

*Pojmovi*

Članak 2.

U smislu ovog Pravilnika
pojedini pojmovi imaju s­ljedeća znače­nja:

1. *dodjela* –
prenoše­nje prava na uporabu brojeva, bez prijenosa vlasništva nad brojevima,

2. *primarna
dodjela* – postupak dodjele putem koje­g Hrvatski zavod za telekomunikacije
(u da­lj­njem tekstu: Zavod) dodje­ljuje blokove brojeva operatorima ili davate­ljima
usluga,

3. *sekundarna
dodjela* – postupak dodjele putem koje­g operatori ili davate­lji usluga
dodje­ljuju brojeve ili blokove brojeva, koje im je dodijelio Zavod, drugim
operatorima, davate­ljima usluga ili kraj­njim korisnicima,

4. *plan numerira­nja*
– popis aktivnih raspona brojeva i ­njihove namjene,

5. *plan adresira­nja*
– popis aktivnih raspona adresa i ­njihove namjene,

6. *blok brojeva*
– neprekinuti dio prostora brojeva određen prvom i zad­njom znamenkom,

7. *kôd* – zbroj
svih elemenata adresira­nja za ci­ljani odabir komunikacijske veze koji svojim
dijelom ili u cjelini ima određeno znače­nje,

8. *zem­ljopisni
broj* – broj iz Plana numerira­nja u kojem neke od znamenaka imaju zem­ljopisno
znače­nje koje se upotreb­ljava za usmjerava­nje broja na točno određenu
fizičku lokaciju, na kojoj se nalazi završna točka mreže na koju je prik­ljučen
pretplatnik kojemu je taj broj dodije­ljen,

9. *nezem­ljopisni
broj* – broj iz Plana numerira­nja u kojem, za razliku od zem­ljopisnog
broja, niti jedna znamenka nema zem­ljopisno znače­nje (npr. brojevi u
pokretnim mrežama ili brojevi dodatnih usluga inteligentne mreže),

10. *korisnici*
– pravne ili fizičke osobe kojima su dodije­ljeni brojevi putem primarne
dodjele,

11. *kraj­nji
korisnici* – pravne ili fizičke osobe koje se koriste javnim
telekomunikacijskim uslugama ili ih zahtijevaju,

12. *pretplatnik*
– pravna ili fizička osoba koja je sklopila ugovor s davate­ljem javnih
telekomunikacijskih usluga radi korište­nja tim uslugama,

13. *zlatni broj*
– broj u kojem najma­nje tri znamenke imaju istu vrijednost,

14. *odabir
operatora* – usluga koja korisnicima omogućava da odabirom davate­lja javnih
telekomunikacijskih usluga, koji posreduje u ostvariva­nju veze, ostvaruju
unaprijed odabrane vrste telekomunikacijskih veza u nepokretnoj mreži. Odabir
može biti unaprijed programiran ili se može ostvariti bira­njem predbroja ili
korište­njem nekog drugog postupka za takvo preusmjerava­nje,

15. *telefonska
usluga u nepokretnoj telekomunikacijskoj mreži* – usluga prijenosa govora u
realnom vremenu putem sredstava javne nepokretne telekomunikacijske mreže,

16. *telefonska
usluga u pokretnoj telekomunikacijskoj mreži* – usluga prijenosa govora,
zvuka, podataka, dokumenata, slika i drugog telekomunikacijskim kapacitetima u
pokretnoj mreži,

17. *dodatne usluge
inteligentne mreže* – usluge prijenosa govora, zvuka, podataka, dokumenata,
slika i drugog terminalnom opremom koja je prik­ljučena na telekomunikacijsku
mrežu drugih davate­lja usluga.

II. DODJELA I
UPORABA BROJEVA I ADRESA

Vrste dodjele
brojeva i adresa

Članak 3.

Dodjela brojeva i
adresa može biti:

a) primarna dodjela,

b) sekundarna
dodjela.

Način dodjele
brojeva i adresa

Članak 4.

(1) Pravo podnoše­nja
zahtjeva za dodjelu brojeva i adresa Zavodu imaju operatori javnih
telekomunikacijskih mreža i davate­lji javnih telekomunikacijskih usluga
(primarna dodjela).

(2) Primarnom dodjelom Zavod dodje­ljuje brojeve u
blokovima od 1.000, 10.000 i 100.000 brojeva. Brojeve koji se upotreb­ljavaju
za numerira­nje dodatnih usluga inteligentne mreže moguće je dodje­ljivati u
blokovima od 100 brojeva.

(3) Primarnom dodjelom Zavod dodje­ljuje kôdove
zatvorenih korisničkih skupina u blokovima od 100 kôdova.

(4) Sve ostale brojeve i adrese, koji nisu obuhvaćeni
stavkom 2. i 3. ovoga članka, Zavod dodje­ljuje pojedinačno primarnom dodjelom.

(5) Brojeve i adrese, koje je Zavod dodijelio na način
iz stav­ka 2. i 3. ovoga članka, operatori javnih telekomunikacijskih mreža i
davate­lji javnih telekomunikacijskih usluga mogu da­lje dodje­ljivati svim
pravnim i fizičkim osobama koje to od ­njih zatraže (sekundarna dodjela).

(6) Iznimno od stavka 5. ovoga članka, kôdove koji
ozna­čavaju operatore javnih telekomunikacijskih mreža (odabir operatora) i
davate­lje javnih telekomunikacijskih usluga, nije moguće da­lje prenositi na
druge operatore i davate­lje usluga.

Sadržaj zahtjeva
za dodjelu brojeva i adresa

Članak 5.

(1) Zahtjev za
dodjelu brojeva i adresa mora obvezno sadr­žavati sljedeće podatke:

– naziv i adresu
podnosite­lja zahtjeva,

– dokaz o pravu obav­lja­nja
telekomunikacijske usluge za ko­ju se zahtijevaju brojevi i adrese,

– podroban opis
telekomunikacijske usluge za koju se zahti­jevaju brojevi i adrese,

– dokaz o
nedostatnosti već dodije­ljenih brojeva i adresa,

– traženi blok
brojeva.

(2) Zavod može, u
slučaju potrebe, od podnosite­lja zahtjeva zatražiti i dodatne podatke koje je
ocijenio važnima u postupku rješava­nja zahtjeva za dodjelu brojeva i adresa.

Rješava­nje
zahtjeva za dodjelu brojeva i adresa

Članak 6.

(1) Zahtjev za
dodjelu brojeva i adresa, koji sadržava sve podatke u smislu odredaba iz članka
5. ovoga Pravilnika, Zavod mora riješiti u kraj­njem roku od 60 dana od dana
primitka tog zahtjeva. Zahtjevi za dodjelu brojeva i adresa rješavaju se prema
redoslijedu ­njihova zaprima­nja u Zavodu.

(2) Ako se utvrdi da
zaprim­ljeni zahtjev za dodjelu brojeva i adresa ne sadržava sve podatke
propisane člankom 5. stavkom 1. ovoga Pravilnika, Zavod će rješe­njem odbiti
ili odbaciti taj zahtjev.

Uvjeti uporabe brojeva i adresa

Članak 7.

Korisnici dodije­ljenih
brojeva i adresa moraju se pridržavati s­ljedećih uvjeta uporabe:

– dodije­ljene
brojeve mogu upotreb­ljavati za pruža­nje usluga isk­ljučivo na području
Republike Hrvatske,

– dodije­ljene
brojeve mogu upotreb­ljavati isk­ljučivo u svrhe navedene u zahtjevu za dodjelu
brojeva i adresa, te u skladu s Planom numerira­nja i Planom adresira­nja,

– s uporabom dodije­ljenih
brojeva i adresa moraju započeti najkasnije u roku od 6 mjeseci od dana dodjele
tih brojeva,

– moraju voditi popis
brojeva i adresa koji su u uporabi (sekundarna dodjela), kao i popis prenesenih
brojeva,

– zabra­njeno im je
svako trgova­nje dodije­ljenim brojevima i adresama.

III. ODUZIMANJE
DODIJELJENIH BROJEVA I ADRESA

Članak 8.

(1) Zavod može
donijeti rješe­nje o potpunom ili djelomičnom oduzima­nju dodije­ljenih brojeva
i adresa u s­ljedećim slučajevima:

1. ako se utvrdi da
uporaba ili uprav­lja­nje dodije­ljenim brojevima i adresama nije u skladu s
Planom numerira­nja i Planom adresira­nja, ili da korisnici dodije­ljenih
brojeva i adresa ne postupaju u skladu s uvjetima uporabe navedenima u članku
7. ovoga Pravilnika,

2. ako i nakon
primitka opomene nije u određenom roku plaćena propisana naknada za uporabu
brojeva i adresa,

3. ako se utvrdi da je uporaba dodije­ljenih brojeva i adresa u
suprotnosti s interesima Republike Hrvatske,

4. ako se korisnik pisanim putem odrekne
dodije­ljenih brojeva i adresa,

5. u slučaju znatnijih izmjena u Planu
numerira­nja i Planu adresira­nja zbog poveća­nja kapaciteta, međunarodnog
usklađiva­nja raspona brojeva i adresa, ili otkla­nja­nja prepreka ravnopravnom
i otvorenom tržišnom natjeca­nju.

(2) U slučaju oduzima­nja dodije­ljenih
brojeva i adresa zbog razloga navedenih u stavku 1. točki 5. ovoga članka,
Zavod će oduzete brojeve istodobno zamijeniti drugim brojevima.

(3) Rješe­nje iz stavka 1. ovoga članka mora
sadržavati rok u kojem će se korisniku oduzeti dodije­ljeni brojevi i adrese.

IV. NAKNADA ZA
UPORABU BROJEVA I ADRESA

Način plaća­nja
naknade

Članak 9.

(1) Za svaki dodije­ljeni broj i adresu korisnik plaća godiš­nju
naknadu za uporabu u korist Zavoda.

(2) Visina naknade za uporabu brojeva
određuje se ovisno o vrsti telekomunikacijskih usluga za koje se upotreb­ljavaju
brojevi.

(3) Godiš­nju naknadu za prvu godinu
uporabe brojeva i adresa korisnik je obvezan platiti unaprijed, najkasnije u
roku od 30 dana od dana izdava­nja rješe­nja o dodjeli brojeva i adresa, za
dvanaest mjeseci, uk­ljučujući i mjesec u kojem su brojevi i adrese dodije­ljeni.

(4) Godiš­nju naknadu za svaku da­lj­nju
godinu uporabe brojeva i adresa korisnik je obvezan platiti najkasnije u roku
od 30 dana od dana isteka razdob­lja za koje je naknada plaćena.

(5) Ako se naknade iz ovoga članka ne plate
u određenom roku, korisniku se zaračunavaju zatezne kamate.

(6) Ako se utvrdi da naknada nije plaćena
ni u roku od 30 dana od dana primitka opomene, Zavod će donijeti rješe­nje u
skladu sa člankom 8. ovoga Pravilnika, oduzeti korisniku dodije­ljene brojeve i
adrese, i izdati mu račun za nepodmireno dugova­nje, te poduzeti mjere u skladu
sa Zakonom o telekomunikacijama.

(7) Naknade uplaćene prema odredbama ovoga članka ne
vraćaju se.

Naknada za uporabu
brojeva za telefonsku uslugu

Članak 10.

(1) Naknada za uporabu jednog broja iz raspona brojeva namije­njenog za
telefonsku uslugu u nepokretnoj i pokretnoj telekomunikacijskoj mreži iznosi
2,00 kune.

(2) Naknada za uporabu bloka brojeva iz
raspona brojeva namije­njenog za telefonsku uslugu jednaka je zbroju naknada za
uporabu svih pojedinačnih brojeva koji se nalaze u tom bloku.

(3) Na kraj­nje­g korisnika ne smiju se izravno
prenijeti troškovi uzrokovani naknadama za uporabu brojeva koji su veći od
naknada za uporabu upravo onih brojeva koje upotreb­ljava taj kraj­nji
korisnik.

Naknada za uporabu
brojeva za dodatne usluge inteligentne mreže

Članak 11.

(1) Naknada za
uporabu jednog šesteroznamenkastog pret­platničkog broja iz raspona brojeva
namije­njenih za dodatne usluge inteligentne mreže jednaka je deseterostrukom
iznosu naknade za uporabu jednog broja iz raspona brojeva namije­njenog za
telefonsku uslugu.

(2) Naknada za
uporabu jednog četveroznamenkastog pret­plat­ničkog broja iz raspona brojeva
namije­njenih za dodatne usluge inteligentne mreže 100 puta je veća od naknade
za uporabu jed­nog šesteroznamenkastog pretplatničkog broja iz istog raspona
bro­jeva.

(3) Naknada za
uporabu zlatnog broja iz raspona brojeva namije­njenih za dodatne usluge
inteligentne mreže jednaka je dvostrukom iznosu naknade za uporabu običnog
broja iz raspona brojeva namije­njenih za dodatne usluge inteligentne mreže.

(4) Naknada za
uporabu bloka brojeva iz raspona brojeva namije­njenog za dodatne usluge
inteligentne mreže jednaka je zbroju naknada za uporabu svih pojedinačnih
brojeva koji se nalaze u tom bloku.

Naknada za uporabu
pozivnih brojeva posebnih službi i usluga

Članak 12.

(1) Naknada za
uporabu četveroznamenkastog kôda za odabir operatora 10.000 puta je veća od naknade
za uporabu jednog broja iz raspona brojeva namije­njenog za telefonsku uslugu.

(2) Naknada za uporabu peteroznamenkastog
kôda za službu obavijesti (informacija) 1.000 puta je veća od naknade za
uporabu jednog broja iz raspona brojeva namije­njenog za telefonsku uslugu.

Naknada za uporabu adresa

Članak 13.

(1) Naknada za
uporabu jednog kôda zatvorene korisničke skupine iznosi 20,00 kn.

(2) Naknada za
uporabu bloka kôdova zatvorenih korisničkih skupina jednaka je zbroju naknada
za uporabu svih pojedinačnih kôdova koji se nalaze u tom bloku.

(3) Naknada za
uporabu jednog kôda međunarodne signalizacijske točke iznosi 1.000,00 kn.

(4) Naknada za
uporabu jednog identifikacijskog kôda podat­kovne mreže iznosi 1.000,00 kn.

(5) Naknada za uporabu jednog kôda pokretne
mreže iznosi 1.000,00 kn.

V. OBAVJEŠĆIVANJE
I VOĐENJE POPISA

Obveza obavješćiva­nja

Članak 14.

(1) U slučaju promjene pretplatničkog broja
operatori javnih telekomunikacijskih mreža i davate­lji javnih
telekomunikacijskih usluga moraju, u pisanom obliku, o promjeni obavijestiti
pretplatnika čiji se broj mije­nja, i to najma­nje 60 dana prije izvršene
promjene, ukoliko je pretplatnik pravna osoba, odnosno najma­nje 30 dana prije
izvršene promjene, ukoliko je pretplatnik fizička osoba.

(2) U slučaju promjene
pretplatničkog broja operatori javnih telekomunikacijskih mreža i davate­lji
javnih telekomunikacijskih usluga moraju o toj promjeni obavješćivati pozivate­lje
dotadaš­-nje­g pretplatničkog broja najma­nje 6 mjeseci od dana izvršene
promjene.

(3) U slučaju
znatnijih izmjena Plana numerira­nja Zavod je obvezan izvijestiti javnost o
razlozima tih izmjena najma­nje 90 dana prije dana ­njihova objav­ljiva­nja.

Vođe­nje popisa
brojeva i adresa

Članak 15.

(1) Korisnici dodije­ljenih
brojeva moraju voditi popis prenesenih brojeva i popis brojeva koji su u
uporabi (sekundarna dodjela), te ih, na zahtjev, dostaviti Zavodu.

(2) Zavod vodi popis
brojeva i adresa s pripadajućim statusom te ga objav­ljuje na prikladan način.

(3) Status broja,
koji se vodi u popisu, može imati s­ljedeće vrijednosti:

– slobodan – broj je
slobodan za dodjelu,

– dodije­ljen – broj
je dodije­ljen putem primarne dodjele,

– prenesen – broj je
dodije­ljen jednom operatoru ili davate­lju usluga, a upotreb­ljava ga drugi
operator ili davate­lj usluga,

– mirova­nje – broj je izvan uporabe u
razdob­lju kraćem od godine dana. Nakon isteka razdob­lja mirova­nja broj
postaje slobodan.

VI. PRIJELAZNE I
ZAVRŠNE ODREDBE

Plan numerira­nja
i Plan adresira­nja

Članak 16.

Zavod će izraditi i objaviti Plan numerira­nja
i Plan adresira­nja najkasnije u roku od 30 dana od dana stupa­nja na snagu
ovoga Pravilnika.

Prijelazni rokovi

Članak 17.

(1) Operatori, koji
upotreb­ljavaju brojeve i adrese na dan stupa­nja na snagu ovoga Pravilnika,
moraju, u svrhu nastavka uporabe tih brojeva i adresa, podnijeti u skladu s
odredbama ovoga Pravilnika zahtjev za dodjelu brojeva i adresa Zavodu, i to
najkasnije u roku od šest mjeseci od dana stupa­nja na snagu ovoga Pravilnika.

(2) HT – Hrvatske telekomunikacije d.d. moraju
uskladiti postojeći plan numerira­nja s Planom numerira­nja izrađenim na teme­lju
ovoga Pravilnika najkasnije u roku od šest mjeseci od dana ­nje­gova objav­ljiva­nja.

Odredbe propisa
koje prestaju važiti

Članak 18.

Na dan stupa­nja na
snagu ovoga Pravilnika prestaju važiti odredbe o numerira­nju propisane
člancima 22., 23., 24., 25., 26. i 83. Pravilnika o javnim telekomunikacijama u
nepokretnoj mreži (»Narodne novine«, br. 58/95).

Stupa­nje na snagu
Pravilnika

Članak 19.

Ovaj Pravilnik stupa
na snagu osmoga dana od dana objave u »Narodnim novinama«.

Klasa: 011-01/01-02/42
Urbroj: 530-01-01-2
Zagreb, 28. rujna 2001.

Ministar
**mr. sc. Alojz Tušek**, v. r.

Pravilnik, NN 85/2001-1451